Diari Oficial de la Generalitat Valenciana


Sumari del DOGV 3788, del 07-07-2000 (2000/5646)

RESOLUCIÓ de 29 de juny de 2000, de la Direcció General de Funció Pública, per la qual es convoquen els cursos selectius de promoció interna (primera edició), dirigits al personal inclòs en el Pla d'Ocupació del Personal Assistent d'Investigació de l'Institut Valencià d'Investigacions Agràries (IVIA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2000/5646


Data del document
:   29-06-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * investigació agronòmica
    * concurs administratiu

RESOLUCIÓ de 29 de juny de 2000, de la Direcció General de Funció Pública, per la qual es convoquen els cursos selectius de promoció interna (primera edició), dirigits al personal inclòs en el Pla d'Ocupació del Personal Assistent d'Investigació de l'Institut Valencià d'Investigacions Agràries (IVIA). [2000/X5646]
  
L'apartat 3.1 de l'Acord de 15 de desembre de 1999, del Govern Valencià (DOGV número 3.650, de 22 de desembre), pel qual s'aprova el Pla d'Ocupació del Personal Assistent d'Investigació de l'Institut Valencià d'Investigacions Agràries (IVIA), estableix la realització dels cursos de promoció interna, en el quals podrà participar tot el personal que complisca els requisits previstos en l'apartat 2 del Pla d'Ocupació.
  
La base primera de l'Ordre de 13 de març de 2000 (DOGV número 3.733, de 18 d'abril de 2000), de la Conselleria de Justícia i Administracions Públiques, convoca els cursos selectius de promoció interna, corresponents a la primera edició, dirigida al personal inclòs en el Pla d'Ocupació, aprovat per Acord del Govern Valencià de 15 de desembre de 1999.
  
D'acord amb les competències atribuïdes a la Direcció General de Funció Pública, en l'article 14 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer. Convocatòria
  
Convocar la realització dels cursos selectius de promoció interna (primera edició), dirigits al personal inclòs en el Pla d'Ocupació del Personal Assistent d'Investigació de l'Institut Valencià d'Investigacions Agràries (IVIA).
  
Segon. Calendari i horari
  
Els cursos tindran lloc a València, amb una durada de 40 hores. Les dates, l'horari, el lloc d'impartició i la relació d'alumnes convocats per a la realització dels cursos, són els que figuren en l'annex I de la present resolució.
  
Tercer. Règim dels cursos
  
Per a la superació dels cursos i proves de promoció interna, serà requisit indispensable l'assistència, com a mínim, al 85% de la duració total del curs selectiu i la superació de les corresponents proves d'avaluació.
  
Quart. Avaluació continuada
  
Durant el desenvolupament dels cursos, el Tribunal Qualificador realitzarà periòdicament, a través del professorat dels cursos, una avaluació continuada de l'alumne, la qual tractarà sobre els continguts del programa impartits fins en aqueix moment. El dia i hora fixat per a la realització de les diverses fases d'avaluació continuada figuraran detallats en els corresponents programes que s'entregaran als alumnes el primer dia d'inici dels cursos. Les proves corresponents a la avaluació continuada seran avaluades, de 0 a 10 punts, pel Tribunal Qualificador.
  
Quint. Prova final
  
La prova final, que es puntuarà de 0 a 10 punts pel Tribunal Qualificador, tractarà sobre el temari que figura en l'annex de l'Acord de 15 de desembre de 1999, del Govern Valencià, pel qual s'aprova el Pla d'Ocupació del Personal Assistent d'Investigació de l'Institut Valencià d'Investigacions Agràries (IVIA), DOGV número 3.650, de data 22.12.1999.
  
La prova avaluatòria final es realitzarà als llocs i en les dates que determine el Tribunal Qualificador i es publicarà en el Diari Oficial de la Generalitat Valenciana.
  
Sext. Recursos
  
Contra la present resolució, que no esgota la via administrativa, podrà interposar-se recurs d'alçada davant el conseller de Justícia i Administracions Públiques en el termini d'un mes, comptador des de l'endemà de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos, comptadors des de l'endemà de la notificació de la resolució del recurs d'alçada, o, transcorreguts tres mesos des de la seua interposició, si no recaiguera resolució expressa, davant el Jutjat Contenciós Administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú, així com en en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, la persona interessada podrà exercitar qualsevol altre recurs que estime procedent per a la defensa dels seus interessos.
  
València, 29 de juny de 2000.- El director general de Funció Pública: José Joaquín Segarra Castillo.
  
Annex I
  
Curs: Primera edició a realitzar a València.
  
Àrea de coneixements específics: assistents d'investigació de camp (25 hores).
  
Dates: 18, 19, 20 i 24 de juliol de 2000.
  
Horari: de 09.00 a 14.00 i de 16.00 a 18.00 hores.
  
Lloc : Institut Valencià d'Investigacions Agràries
  
Carretera Montcada-Nàquera km. 4'5.
  
Montcada, València.
  
Alumnes convocats:
  
Ahuir Cardells Ferran Asensi Benlloch Jesús Inocencio Gorris Grancha Antonio Hueso Planelles Juan Bautista Rufí Lluna Agustín E. Salvador Jaime Felipe Soldevila Costa Antoni
  
Àrea de coneixements específics: Assistents d'investigació de laboratori (25 hores).
  
Dates: 18, 19, 20 i 24 de juliol de 2000.
  
Horari: de 09.00 a 14.00 i de 16.00 a 18.00 hores.
  
Lloc: Institut Valencià d'Investigacions Agràries
  
Carretera Montcada-Nàquera km. 4'5.
  
Montcada, València.
  
Alumnes convocats :
  
Boix Palanca Angel García Estellés Mª Teresa Giner Micó Josefa Martí Company Clotilde Martí Morello Amparo
  
Part general comuna. Dirigida a assistents d'investigació de camp i assistents d'investigació de laboratori (15 hores).
  
Dates: 19, 21 i 26 de setembre de 2000.
  
Horari: de 09.00 a 14.00 i de 16.00 a 18.00 hores.
  
Lloc: Institut Valencià d' Investigacions Agràries
  
Carretera Montcada-Nàquera km. 4'5.
  
Moncada, València
  
Alumnes convocats:
  
Ahuir Cardells Ferran Asensi Benlloch Jesús Inocencio Boix Palanca Angel García Estellés Mª Teresa Giner Micó Josefa Gorris Grancha Antonio Huesa Planelles Juan Bautista Martí Company Clotilde Martí Morello Amparo Rufí Lluna Agustín E. Salvador Jaime Felipe Soldevila Costa Antoni